Vi kan varmt anbefale Manolis bolig. Vi har igennem årene boet mange forskellige steder, men aldrig så rent et sted som Villa Rokka. Derudover skal det bemærkes, at intet er overladt til tilfældighederne i Villa Rokka. Alt er gennemført lavet. Fx myggenet i stort set alle vinduer og døre. Derudover er der fryseelementer til rådighed i huset, som kan lånes, så drikkevarerne og madpakke til stranden holdes køling i den køletaske, som står til rådighed i Villa Rokka. Ja, og så er der alle de andre skønne ting, som skoder for alle vinduer og døre, så Villa Rokka holdes køling døgnet rundt. Den lækre dobbeltbruser. Vaskemaskinen med dertilhørende vaskemiddel. Affaldsposer, opvaskemiddel, toiletpapir og shampoo samt håndsæbe - ting som vi ikke tager for givet, at der står til rådighed i et lejet hus. Manolis leverede for øvrigt en aften - til vores store glæde og fornøjelse - en kasse med friske grøntsager og hjemmelavet pizza til døren. Tak for et skønt ophold.